**Joseph Hahn**, lebih dikenali sebagai **Mr. Hahn**, (dilahirkan pada 15 Mac 1977 di Dallas, Texas) merupakan seorang pemain turntable serta pengarah dari Amerika yang paling dikenali sebagai DJ kumpulan Linkin Park.

Linkin Park
-----------

Hahn menyertai Linkin Park selepas bertemu dengan rakan sekumpulannya iaitu Mike Shinoda di sekolah seni, semasa kumpulan tersebut masih dikenali dengan nama Xero pada tahun 1996 sebagai pemain turntable kumpulan tersebut. Sejak itu, dia banyak mengarah video muzik bagi kebanyakan single Linkin Park, kecuali "One Step Closer", "Crawling", "Faint", dan "Given Up". Dia sering dirujuk sebagai Mr. Hahn pada permulaan lagu "Cure for the Itch" dari album *Hybrid Theory* di samping "High Voltage" dari *Hybrid Theory EP* serta "Kyur4 TH Ich" dari *Reanimation*. Dia juga turut membuat lagu remix bagi "With You" dan "Cure for the Itch" (kedua-duanya berasal dari album "Hybrid Theory"), yang ditampilkan dalam album remix *Reanimation* sebagai "Wth>You" dan "Kyur4 Th Ich".

Bagi album *Minutes to Midnight* tahun 2007, Joe Hahn lebih tertumpu kepada pengaturcaraan papan kesan suara serta papan kekunci MIDI. *Minutes To Midnight* juga menampilkan bakat turntablenya melalui lima runut: "What I've Done", "Wake", "Valentine's Day", "The Little Things Give You Away", dan "In Pieces."
Joe turut dikenali kerana menggunakan pad MIDI pada beberapa runut kumpulan tersebut. Contohnya termasuklah "Crawling", "Numb", dan "Points of Authority".

Projek lain
-----------

Hahn ditampilkan dalam lagu Fort Minor berjudul "Slip Out the Back" dan "Move On" (lagu eksklusif Fort Minor Militia); runut-runut tersebut diterbitkan dan dinyanyikan oleh rakan sekumpulannya iaitu Mike Shinoda. Pada kedua-dua runut, Hahn turut melakukan "scratching" pada penghujung lagu. Dia turut membuat lagu remix bagi "Where'd You Go", yang dinamakannya sebagai "Where'd You Joe". Dia juga ditampilkan sebagai pemain turntable bagi lagu "It's Goin' Down" oleh The X-Ecutioners. Rakan sekumpulan Linkin Park Hahn iaitu Mike Shinoda, Dave Farrell, Rob Bourdon serta penyanyi utama Static-X, Wayne Static, turut membuat penampilan dalam video muzik lagu tersebut.

Hahn turut ditampilkan dalam album kompilasi Good Charlotte berjudul Greatest Remixes melalui lagu "The Young & the Hopeless".

Sebagai pengarah video yang berbakat, Joe bukan sahaja mengarah video klip untuk Linkin Park, tetapi dia turut sama mengarah video klip untuk Static-X, Story of the Year, Xzibit, X-Ecutioners, dan Alkaline Trio. 

Hahn turut membuat sedikit kesan khas untuk siri TV The X-Files, diikuti filem Sphere dan Dune.

Sepanjang tahun 2005 hingga 2006, sementara rakan sekumpulannya Chester Bennington dan Mike Shinoda sedang sibuk dengan projek sampingan masing-masing, Hahn merakamkan satu filem pendek berjudul *The Seed* di Los Angeles, California, mula ditayangkan pada Mac 2008 dengan tayangan perdana dibuat di Festival Filem Antarabangsa Pusan. Hahn juga muncul sebagai pelakon sampingan oleh Filip Engström berjudul *Little Pony*. Pada tahun 2005, Hahn membuka sebuah kedai konsep dengan jenama Suru, terletak di Melrose Avenue, Los Angeles.

Kehidupan peribadi
------------------

Hahn adalah seorang berketurunan Korea. Dia berkahwin dengan Karen Benedit pada Februari 2005 selepas berkenalan sejak tahun 2003. Joe memfailkan perceraiannya daripada Karen pada awal 2009. Hahn pernah melanjutkan pelajaran di Art Center College of Design di Pasadena, California, tetapi dia tidak bergraduat kerana komitkennya terhadap kumpulannya. Hahn juga seorang peminat Transformers - dalam beberapa upacara dia dilihat memakai baju ataupun menggunakan turntable dengan logo Decepticon padanya. Dia jugalah yang menasihatkan kumpulannya untuk meletakkan single "What I've Done" pada album runut bunyi bagi filem *Transformers*. Hahn, bersama-sama Rob dan Chester, hadir semasa tayangan perdana filem *Transformers*.

Rujukan
-------

1. ↑
2. ↑
3. ↑   Diarkibkan 2009-08-08 di Wayback Machine1
4. ↑  2
5. ↑  3

Pautan luar
-----------

* Joe Hahn di Pangkalan Data Filem Internet (IMDb)
* Laman Sesawang Joe Hahn
* Joe Hahn di Tumblr
* Laman Peminat Joe Hahn Diarkibkan 2010-08-21 di Wayback Machine
* Joe Hahn dari linkinpark.com[*pautan mati kekal*]
* "Billboard" - Google Books

| * l
* b
* s
Linkin Park |
| --- |
| 
* **Rob Bourdon**
* **Brad Delson**
* **Dave Farrell**
* **Joe Hahn**
* **Mike Shinoda**

* Chester Bennington
* Mark Wakefield
* Kyle Christner

 |
| Album studio | 
* *Hybrid Theory*
* *Meteora*
* *Minutes to Midnight*
* *A Thousand Suns*
* *Living Things*
* *The Hunting Party*
* *One More Light*

 |
| Album adunan semula | 
* *Reanimation*
* *Recharged*

 |
| Album secara langsung | 
* *Live in Texas*
* *Road to Revolution: Live at Milton Keynes*
* *One More Light Live*

 |
| Kompilasi | 
* *A Decade Underground*
* *Studio Collection 2000–2012*

 |
| EP | 
* *Collision Course*
* *Songs from the Underground*

 |
| Album video | 
* *Frat Party at the Pankake Festival*

 |
| Runut bunyi | 
* *8-Bit Rebellion!*
* *Mall*

 |
| Jelajah | 
* Hybrid Theory World Tour
* Projekt Revolution
* LP Underground Tour
* Minutes to Midnight World Tour
* International Tour
* A Thousand Suns World Tour
* 11th Annual Honda Civic Tour
* Living Things World Tour
* Carnivores Tour
* The Hunting Party Tour
* One More Light World Tour

 |
| Rencana berkaitan | 
* Diskografi
* Senarai lagu
* Anugerah dan pencalonan
* Machine Shop Records
* Machine Shop co.
* Download to Donate
* Music for Relief
* *8-Bit Rebellion!*
* *LP Recharge*
* *The Seed*
* *Fuse Present: Linkin Park Live at MSG*
* *Inside Living Things*
* *Mall*
* Dead By Sunrise
* Fort Minor
* Stone Temple Pilots
* *In the Chamber with Linkin Park*
* Linkin Park and Friends: Celebrate Life in Honor of Chester Bennington

 |
| 
* **Buku Wikipedia Buku**

 |